JOHANNES DIE DOPER - ‘N NUWE TYD BREEK AAN EN DIE PAD WORD GELYKGEMAAK (7) - www.bybelkennis.co.za
Lees Ps 2 (veral verse 6-7) en sê wat die betekenis is van die verklaring: Jesus is die (geliefde) Seun van God.
Die titel Seun van God was die naam wat die koning van Israel gedra het, soos ons uit Ps 2 sien. Dit het gewys hoe naby hy aan God staan en hoe spesiaal sy verhouding met God is. Hy moes mos immers God voor die volk verteenwoordig. As die titel van Jesus gebruik word, beteken dit dat Hy nou God se spesiale Messias-Koning (Seun) is en dat daar ŉ besondere verhouding tussen Hom en die Vader is. Daarom word die titel by die doop gebruik: Jesus is die Messias (Koning), die gesalfde (Christus beteken gesalfde), wat nou in die wêreld God se mense moet kom lei.
Die Gees soos ‘n duif
Die Gees het soos ‘n duif neergedaal… Die Gees is nie ‘n duif nie, maar hierdie uitdrukking verklaar dat die onsigbare sigbaar gebeur het. Almal kon fisies sien hoe dit gebeur.
Nou is ons reg om die pad saam met Jesus te stap as sy openbare bediening begin.